**LĪGUMS Nr\_\_\_\_\_\_\_\_**

**Par degvielas iegādi SIA „Ķekavas sadzīves servisa centrs autotransporta vajadzībām”**

Ķekavā, 2014.gada 3.martā

SIA „Ķekavas sadzīves servisa centrs”, Reģistrācijas Nr. 40003525725, tās valdes locekļa Jura Aperāna personā, kurš rīkojas saskaņā ar Statūtiem, turpmāk tekstā Pircējs, no vienas puses, un

SIA „Statoil Fuel & Retail Latvia”, tās Klientu attiecību daļas vadītājas Ingrīdas Labsvīras personā, kurš rīkojas saskaņā ar Statūtiem, turpmāk tekstā Pārdevējs, no otras puses, kopā saukti Puses, atsevišķi – Puse, noslēdz šādu līgumu (turpmāk tekstā – Līgums):

1. **LĪGUMA NOSLĒGŠANAS PAMATOJUMS**

1.1. Pārdevējs ir piedalījies Pircēja rīkotajā atklātā konkursā “Degvielas iegāde SIA „Ķekavas sadzīves servisa centrs” ar identifikācijas Nr.ĶSSC/2013/8.

1.2. Saskaņā ar iepirkuma komisijas 2012.gada 11.jūnija lēmumu, Pārdevējs ir ieguvis tiesības realizēt savu iesniegto piedāvājumu iepirkumā.

1. **LĪGUMA PRIEKŠMETS**

2.1.Pārdevējs saskaņā ar Līguma noteikumiem apņemas pārdod, bet Pircējs apņemas pirkt degvielu - E95 benzīnu/ dīzeļdegvielu( turpmāk tekstā - Degviela).

2.2.  Pircējs pērk Degvielu Pārdevēja degvielas uzpildes stacijās (turpmāk tekstā – DUS) Latvijas Republikas teritorijā, izmantojot Pārdevēja derīgas degvielas kartes (turpmāk tekstā – Karte). Kartes derīguma termiņš ir spēkā visā Līguma darbības laikā.

2.3. Visā Līguma darbības laikā Pircējs ir tiesīgs iegādāties Degvielu. Paredzamais apjoms:

2.3.1. E95 benzīns līdz 10 000 litri;

2.3.2. dīzeļdegviela līdz 300 000 litri;

1. **LĪGUMA KOPĒJĀ SUMMA UN NORĒĶINU KĀRTĪBA**

3.1. Pircējs Līguma darbības laikā pērk Degvielu par kopējo summu, kas nepārsniedz EUR 320 950, pievienotās vērtības nodoklis 21% - EUR 67 399.50, kopā EUR 388 349.50 (Trīs simti astoņdesmit astoņi tūkstoši trīs simti četrdesmit deviņi eiro, 50 centi.

3.2. Degvielas cena tiek noteikta saskaņā ar Degvielas mazumtirdzniecības cenu Pārdevēja DUS, piemērojot atlaidi EUR  0.050 (Nulle eiro, 050 centi) E-95 markas benzīnam bez PVN 21% no viena litra mazumtirdzniecības cenas Degvielas iegādei Latvijas Republikas teritorijā esošajos Pārdevēja DUS, un EUR 0.052 ( Nulle eiro, 0.52 centi) Dīzeļdegvielai bez PVN 21% no viena litra mazumtirdzniecības cenas Degvielas iegādei Latvijas Republikas teritorijā esošajos Pārdevēja DUS.

3.3. Norēķināšanās par Degvielu notiek Pārdevēja DUS, Pircējam izmantojot Kartes.

**4. PUŠU TIESĪBAS UN PIENĀKUMI**

4.1. Pārdevēja tiesības un pienākumi:

4.1.1. Pārdevējs apņemas pārdot Pircējam normatīvajos aktos noteiktajām kvalitātes prasībām atbilstošu Degvielu.

4.1.2. DUS tīklā Degvielas iegādi nodrošina ar Degvielas karti.

4.1.3. Degvielas uzpildes iespēja tiks nodrošināta šādās Latvijas pilsētās: Ķekavā, Rīgā. Pēc nepieciešamības arī citā vietā Latvijas teritorijas robežās.

4.1.4. . Pamatojoties uz Pircēja aizpildīto Kartes pieteikuma veidlapu, Pārdevējs apņemas izgatavot un izsniegt Pircējam tā pasūtītās Kartes 14 ( Četrpadsmit ) darba dienu laikā..

4.1.5 Pārdevējs, izgatavo un izsniedz Pircējam Karti, atver Kartes kontu

4.1.6. Katra mēneša sākumā Pārdevējs par iepriekšējo kalendāro mēnesi iesniedz Pircējam Kartes konta pārskatu par naudas līdzekļu kustību Kartes kontā un rēķinu. Kartes konta pārskats, grāmatvedības atskaite, rēķins un cita informācija tiek izsūtīta pa pastu uz Pārdevēja rēķina.

4.1.7. Pārdevējs līdz katra mēneša 15.datumam izsūta Pircējam grāmatvedības atskaiti par iepriekšējo mēnesi.

4.2. Pircēja tiesības un pienākumi:

4.2.1.Pircējs, pasūtot Pārdevējam Kartes, apņemas aizpildīt Kartes pieteikuma veidlapas, norādot Karšu izgatavošanai un turpmākai lietošanai nepieciešamo informāciju.

4.2.2. Pircējs apņemas ievērot Pārdevēja norādījumus, kas attiecas uz Karšu izmantošanu.

4.3. Katra Puse ir atbildīga par savu saistību pienācīgu un savlaicīgu izpildi. 

1. **PREČU KVALITĀTE**

5.1. Degvielai, kas tiek pārdota saskaņā ar Līguma noteikumiem, jāatbilst Latvijas Republikā spēkā esošajos normatīvajos aktos noteiktajām kvalitātes prasībām.

5.2. Pretenzijas par Degvielas kvalitāti Pircējs iesniedz Pārdevējam rakstiski, nosūtot to uz Pārdevēja Līgumā noradīto adresi.

5.3. Pārdevējs izskata Pircēja iesniegto pretenziju 5 (piecu) dienu laikā no tās saņemšanas dienas.

5.4. Pamatotas pretenzijas gadījumā Pārdevējs atlīdzina Pircēja samaksāto naudas summu par nekvalitatīvo Degvielu, atskaitot to Pircēja kontā. Ja Pārdevējs Pircēja iesniegto pretenziju par Degvielas kvalitāti neatzīst, jebkura no Pusēm atzinuma sniegšanai par Degvielas kvalitāti var pieaicināt ekspertu. Ja pieaicinātais eksperts pamatoti apstiprina nekvalitatīvas Degvielas faktu, Pārdevējs sedz Pircēja zaudējumus, kas radušies Pircējam sakarā ar nekvalitatīvu Degvielu un ar eksperta darbību saistītos izdevumus.

1. **NEPĀRVARAMA VARA**

6.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies nepārvaramas varas un ārkārtēju apstākļu rezultātā, ko Puses nevarēja paredzēt un novērst racionāliem līdzekļiem. Šeit pieskaitāmi dabas katastrofas, ugunsgrēks, plūdi, zibens, elektropadeves bojājumi, blokāde, karš, jebkuras militāras akcijas, valsts pārvaldes institūciju rīkojumi, lēmumi vai aizliegumi un citi ārkārtēji apstākļi, kā arī pārējie Pušu kontrolei nepakļautie apstākļi.

6.2. Šādu apstākļu pastāvēšanas gadījumā viena no Pusēm 3 (trīs) dienu laikā nosūta paziņojumu otrai Pusei un rakstveidā vienojas par Līguma noteikumu tālāko izpildi, kā arī ziņo rakstiski otrai Pusei par laika pagarinājumu, kas nepieciešams saistību izpildei. Tāpat arī vienai Pusei ir jāziņo otrai Pusei par to, kad ir beigusies nepārvaramas varas un ārkārtēju apstākļu darbība, uz ko balstoties, Puses vienojas par turpmākajām Līguma darbības sekām.

6.3. Ja Puse neinformē par šādiem apstākļiem otru Pusi saprātīgā laikā un kārtībā, tā zaudē tiesības atsaukties uz šādu apstākļu esamību un ir atbildīga par otrai Pusei nodarītajiem zaudējumiem.

6.4. Pusēm šādos apstākļos ir jāveic visi pasākumi, lai pēc iespējas samazinātu iespējamos zaudējumus otrai Pusei.

6.5. Ja nepārvaramas varas apstākļi pastāv ilgāk kā 3 (trīs) mēnešus, Līguma darbība tiek izbeigta un Puses veic savstarpējo norēķinu.

6.6. Nepārvaramas varas apstākļu esamība ir jāpierāda Pusei, kura uz tiem atsaucas.

1. **NOSLĒGUMA NOTEIKUMI**

7.1. Šis Līgums stājas spēkā ar abpusēju parakstīšanas brīdi un tiek noslēgts uz 3 (trīs) gadiem vai līdz brīdim, kad Līguma kopējā summa sasniedz EUR 320 950 (Trīs simti divdesmit tūkstoši deviņi simti piecdesmit eiro) bez PVN 21%.

7.2. Puses apņemas saglabāt konfidencialitāti attiecībā uz savstarpējo saistību saturu un to izpildes komerciālajiem noteikumiem.

7.3. Neviena no Pusēm nav tiesīga nodot savas tiesības un saistības, kas attiecas un izriet no šī Līguma, trešajai personai bez otras Puses rakstveida piekrišanas.

7.4. Šajā Līgumā neatrunātajos jautājumos Puses vadās no Latvijas Republikā spēkā esošajiem normatīvajiem aktiem.

7.5. Visus strīdus un domstarpības, kas izriet no šī Līgumu, Puses risina savstarpēju pārrunu ceļā. Gadījumā, ja Puses nevar vienoties 15 (piecpadsmit) dienu laikā dienu laikā no strīda rašanās dienas, jebkura no Pusēm ir tiesīga griezties Latvijas Republikas tiesu iestādēs strīdus izšķiršanai.

7.6. Visas izmaiņas un papildinājumi šī Līguma nosacījumiem ir atzīstami par spēkā esošiem tikai tad, ja tie ir abpusēji rakstveidā saskaņoti un abu Pušu parakstīti.

7.7. Pušu pienākums ir informēt vienai otru par šajā Līgumā norādīto rekvizītu maiņu 3 (trīs) darba dienu laikā.

7.8. Līgums sastādīts divos vienādos eksemplāros latviešu valodā uz 3 (trīs) lapām, vienam eksemplāram katrai no Pusēm. Abiem Līguma eksemplāriem ir vienāds juridisks spēks. Līgumam uz tā noslēgšanas brīdi ir pievienoti 2 pielikumi uz 10 lapām.

7.9. Ar šo Līgumu Pircējs no savas puses pilnvaro Valdes locekli Juri Aperānu, tālr. 29259734, e-pasts juris-rallijs@inbox.lv, savukārt Pārdevējs no savas puses pilnvaro Valdes locekli Guntaru Kicu , tālr. 29407482 kontrolēt šī Līguma izpildi.

**8. PUŠU REKVIZĪTI UN PARAKSTI**

|  |  |
| --- | --- |
| **Pircējs:** | **Pārdevējs:** |
| SIA „Ķekavas sadzīves servisa centrs”  Reģistrācijas Nr.40003525725  Gaismas iela 19, k-9, Ķekava,  Ķekavas novads, LV-2123  Banka: AS SEB banka  Kods: UNLALV2X  Konts: LV92UNLA0003001609441  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes loceklis Juris Aperāns | SIA „Statoil Fuel & Retail latvia”  Reģistrācijas Nr.40003064094  Duntes iela 6, Rīga  LV-1013  Banka: Nordea Bank Finland Plc  Kods: NDEALV  Konts: LV22NDEA0000084015833  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Klientu attiecību vadītāja Ingrīda Labsvīra |